JUMAL KÕNELEB
Tere!
Kas sina oled huvitatud Jumalariigist?
Ja kui ka mitte, siis meie igatahes oleme.
Jumal on avanud meile üha enam mõistmist selle kohta,
et Tema Kuningriik on juba maa peal.
See on sisemiselt meie sees ja toimib.
Jumalariik ei ole vaid taevas,
vaid meid on Piibli sõnul juba tõstetud pimeduse ja patu meelevalla alt
Tema armsa Poja kuningriiki.
Me kuulume teise riiki, kuigi elame siin maa peal.
On olemas üks nähtamatu Kuningriik, kus valitseb Jumal
ja meie oleme selle riigi kodanikud.
Selle kohta võiks öelda näiteks,
et kõik see, mida Jeesus esindab,
kõik, mis Ta ise on ja mida Ta oskab,
on koos Temaga nüüd meiega.
Jeesus tõi kaasa kõik selle, mis Ta ise on, oskab ja omab.
See pole lihtsalt mõni lohutav sõnum,
vaid Ta on tõeline ülestõusnud Issand
kõige sellega, mis Ta on - Isa, Püha Vaim,
meie kaitseinglid -
kõik see on meiega.
Matteuse 13:11 on kirjas: "Ja Jeesus kostis:
Teile on antud mõista taevariigi saladusi."
Kõik see, mida Jeesus esindab, on juba meie oma.
See on juba käes
ja me võime õppida tundma Jumalariiki ja selle põhimõtteid.
Jeesus ütleb, et kui paneme selle esikohale,
siis antakse meile ka kõike muud. - Ehk otsige esmalt Tema riiki.
See on nii oluline praegusel ajal, kus on nii palju murettekitavat.
Jeesus keerab asjad pea peale ja keelab selle üle muretseda.
"Otsi esmalt minu riiki ja ka kõik muu saab korda."
Me võime seada Tema kuningriigi esikohale.
Ma tohin seada Ta esikohale.
Ta võib olla mu elus Kõigekõrgeim.
Ta võib olla mu elus juhtival positsioonil.
Ta võib olla mu Ülemus.
Kuningas, autoriteet.
Kõrgeimal kohal.
Ma ei pea olema ise oma elu kõrgeimal kohal.
Ma ei pea olema oma elu kuningas või oma õnne sepp.
Vaid ma võin seada Tema esimesele kohale.
Milline imeline vabadus!
Kui soovime mõista, kuidas Jumalariik toimib,
peame esmalt mõistma seda, et see on kuningriik.
See ei ole demokraatia.
Aga Ta ei ole selline kuningas, kes alistaks meid oma võimu alla.
Nii nagu patt
ja hingevaenlase kuningriik seda teevad.
Ta on Kuningas, kes teab paremini, oskab paremini ja on targem.
Ta tunneb isegi sind paremini, kui sa ise.
Seepärast on imetore seada Teda esikohale
ja kuulutada Teda kuningaks.
Sina, Jeesus, oled kuningate Kuningas.
Sina tohid olla mu elu Issand.
Seda tähendabki Tema esikohale asetamine.
Kui me mõtleme sellele ja uurime Taevariiki ehk Jumalariiki,
need kaks on sama asi,
siis võime mõelda, kuidas taevas välja näeb.
Kuidas see välja näeb,
kui astun ühel päeval tõeliselt Tema riiki.
Mis on see esimene asi, mis pähe tuleb?
Mida ma esimesena märkan?
Mulle tuleb meelde rahu, kullast tänavad ja Jeesus.
Mulle tuleb mõttesse see, et ma näen seal Teda.
Esimene ja kõige tähtsaim asi ja põhjus,
miks Taevariigis on nii imeline, rahulik ja turvaline kord,
on see, et Tema on seal Kuningaks.
Kui Tema valitseb ja on juhtival kohal,
kui Tema on kõrgeimal positsioonil,
kui ma pean meeles, et Ta on Kuningas ja Ta on lähedal,
siis kõik muud asjad loksuvad oma oma kohta.
Jeesus julgustab meid.
Mõni võib mõelda, kuidas saab seada Jeesust esikohale?
"Kas ma siis ei jää millestki ilma?"
Sa kaotad ainult rahutuse ja stressi.
Jeesus lausus ütles Markuse 10:29-30:
Tõesti, ma ütlen teile, ei ole kedagi,
kes on maha jätnud maja või vennad või õed või ema või isa või lapsed
või põllud minu pärast ja evangeeliumi pärast
ega saaks vastu nüüd, selsamal ajal,
sajavõrra maju ja vendi ja õdesid ja emasid ja lapsi ja põlde
tagakiusamise kestelgi, ning tuleval ajastul igavest elu."
Jeesus ütleb seega tõesti, et see tehing tasub ennast ära.
Sajakordselt rohkem.
Nii et, kui ka su sugulased või lähedased ütlevad,
et see ristiusk ei tasu end ära ja ei tasu anda oma elu Jeesusele,
vaid tasub jätkata nagu ennegi oma ilusat elu.
Kui aga sina igatsed midagi muud, siis ma ütlen sulle:
igal juhul tasub seada Jeesus esikohale.
Kes iganes ka midagi ei ütleks.
Alati tasub seada Jeesus esikohale.
Peamiselt juba selle pärast, et vaid Temas on igavene elu.
Ainult Temas on pattude lepitus ja igavene vabadus ning igavene elu.
See tasub ära ka muul moel, juba selle maailma mõistes.
Jeesus ütles,
et millest iganes sa loobud, Tema pärast,
selle sa saad sajakordselt tagasi.
Millest iganes sa loobud Tema pärast, selle sa saad sajakordselt tagasi.
Praegusel ajal. Ta ütleb: praegusel ajal.
Ta ei ütle, et kunagi hiljem, vaid praegusel ajal.
See on üks Jumalariigi põhimõtetest. - Aamen.
Ma pean ütlema, et see ei ole päris lihtne asi.
See ei ole alati kerge.
Sest vähemalt mu elus pole igal hommikul ärgates
kohe Jeesuse rahu, armastus ja rõõm esikohal.
Kui ma hommikul ärkan, on seal mured, vaevad ja hirmud.
Hoopis ärrituvus võib olla mu elus esikohal.
Minult nõuab see aja võtmist ja aja veetmist Issandaga.
Ma otsin Teda Tema Sõnast ja palves
ja siis tuleb mulle meelde, et Issand on minuga.
"Ah jaa, Su käsivars ei ole lühike aitamaks.
Õige jah, sa täidad mu vajadused oma rikkust mööda.
Õige jah, Sina oled Issand ja Kuningas."
Ja siis kõik muutub.
Ma pean vaeva nägema, et pääseda hingamisse.
Aga abiks on ka see,
kui ma sulle hommikusöögi voodisse toon.
Ma räägin teile saladuse. - Oled seda varemgi öelnud.
Kas ma olen seda varemgi rääkinud? - Ilmselt küll.
Jan toob mulle hommikusöögi voodisse.
Vähemalt nädalavahetustel.
Vahel ka argipäeva hommikutel.
Seda seetõttu, et sa oled siis paremas tujus kogu päeva.
Kas nii imeline abikaasa saab tõesti olemas olla?
- Ikka saab.
Sa oled taevalik abikaasa.
Jeesuse esikohale seadmine on väga oluline vaatenurk.
Seda ei tehta kord elu jooksul, vaid seda tuleb teha igal päeval.
See, et seda tasub teha ja see toob kaasa rahu ja õnnistuse,
seda on näha juba Vanas Testamendis.
Kui Jumal oli valinud omale rahva,
siis Ta ütles neile 5. Moosese 30:19 nii:
"Ma kutsun täna tunnistajaiks teie vastu taeva ja maa:
ma olen pannud su ette elu ja surma, õnnistuse ja needuse."
Muidugi ma valiksin meelsamini elu ja õnnistuse.
Ja Jumal ütles: "Vali nüüd elu, et sina ja su sugu võiksite elada."
- Kes selle valiku teeb? Meie.
- Vastutus on alati meil.
Jumal aga ütleb ka,
et Teda valides valime iga kord ka elu ja õnnistuse.
Elu ja õnnistuse.
- Õnnistus tuleb Temalt.
Elu tuleb Temalt.
Iga kord, kui sead Jeesuse esikohale...
Olgu see siis suhete alastes raskustes või majanduslikes katsumustes -
kui sead Jeesuse milles iganes esikohale
ja otsid esmalt Tema tahet, siis Sa valid elu ja õnnistuse.
See tõesti ja päriselt tasub end iga kord ära.
Oleme näinud seda nii mitmeid kordi.
Ka suhetes.
Kui otsustad seada Jeesuse esikohale
ja otsustad ka sel korral andestada,
siis järgneb sellele alati õnnistus. Alati.
Kui sead majanduslikes katsusmustes Jeesuse esikohale
ja maksad ikka kümnist, kuigi tundub, et raha väga polegi,
siis sellele järgneb õnnistus.
Kõikides asjades järgneb sellele elu ja õnnistus.
Kas see pole mitte see elu võidujooks? - Üks neist.
Ja usuvõitlus.
Selles peitubki elu suur võitlus - kas sean Ta esikohale või mitte.
Ka see, et võtan kõigi katsumuste keskel
aega Tema jaoks.
Ma valin Jumala Sõna ja otsustan uskuda, mida Ta ütleb.
Ma otsustan rääkida seda, mida Ta ütleb.
Ma valin Temas püsimise ja armastuse,
kuigi tahaksin ehk kellelelgi hoopis vastu vahtimist anda.
Ma valin selle ikka ja jälle.
Ma otsustan anda ja paluda andeks.
Pean seda kogu aeg valima ja otsustama ja see on võitlus.
See ei tule iseenesest.
Paulus ütleb Heebrealastele 4:3:
"Meie aga, kes oleme uskunud,
saame hingamisse, millest ta on öelnud:
Nii ma vandusin oma vihas: Nad ei saa minu hingamisse!”
Issand oli siin väsinud rahvast, kes ei läinud tõotatud maale,
kuigi Ta oli öelnud, et Ta annab neile selle tõotatud maa.
Ta käskis neil minna, aga nad ei julgenud.
Kuigi Tema teod olid valmis maailma rajamisest saadik.
Ta oli juba valmistanud meile kõike imelist,
aga meie peame kogu aeg valima selle.
Ma valin Temasse uskumise, ma valin Jumala Sõna,
ma valin kogu aeg.
"Olgem siis agarad sisse minema sellesse hingamisse."
Et hingamisse pääseda, peame olema agarad.
Kas tead, mida see minu jaoks tähendab?
Aga mina tahaksin kergenduse leidmiseks
vaadata hoopis filme ja Youtube'i videoid.
Tahan surfata internetis ja mitte olla agar Jumala asjades.
Siis ma ei saa ka neid asju.
Minu jaoks tähendab see praktikas seda, et...
See, et ma asetan Ta esikohale, on minu jaoks see,
et ma tuletan endale kogu aeg meelde,
mida Jumala Sõna ütleb.
Kui hakkab tunduma, et pole raha ja ei tea, mis meie koolist nõnda saab,
siis minu jaoks tähendab Tema esikohale seadmine seda,
et ma kuulutan endale Jumala Sõna.
Olukord näib selline nagu näib,
aga Tema täidab kõik meie vajadused oma rikkust mööda
nagu Filiplastele 4:19 ütleb.
Kui tundub, et hakkan tõbiseks jääma, siis ütlen endale: "Ei.
Tema hoiab tõve minust eemal. See ei kuulu mulle.
Tema ravib kõik minu haigused."
Sa harad vaimumõõga, mis on Jumala Sõna
ja torkad sellega ja lähed läbi.
See on nagu džungel, millest sa lähed matseeta abil läbi.
Lähed Jumala Sõnaga raiudes edasi.
See pole see, et püüaksin endale ajupesu teha,
vaid ma pesen oma ajusid valedest puhtaks tõega.
Eriti usuelu alguses peab seda teadlikult tegema.
Võibolla ka sina vajad seda, et võtaksid Jumala Sõna tõsiselt.
Hakka kuulutama seda oma ellu
ja võta just need kirjakohad, mis aitavad sinu olukorras.
Haara sellest kinni ja hakka neid rääkima.
Räägi neid, kuni need saavad reaalsuseks.
See ongi Tema esikohale seadmine.
Et me kõikide olukordade keskel
usume ikkagi Temasse ja Tema Sõnasse.
Pidin eriti usuelu alguses seda väga palju tegema,
enne, kui sellesse juurdusin ja teadsin, mis on tõde.
See on see, mida me enesele meelde tuletame
ja millesse kõiki teidki kaasa kutsume.
See on nagu värske ja uus võte.
Ma võtan uue vallutaja hoiaku.
Ma lähen vallutama Jumalariiki ja võtan uue hoiakuga tõotusi enesele.
Asjad, mis on mu elus keerulised, mis on takerdunud ega liigu edasi;
kui mul on katsumusi, millega olen võidelnud pikka aega,
siis võtame uue, värske hoiaku ja hakkame otsima Jumala lubadusi,
mis käivad selle olukorra kohta.
"Ma hakkan palvetama koos Jani ja Joyga."
Me palvetame sinu eest iga päev ja sina ühined selle palvega.
Me kaasame Jeesuse oma olukorda ja seame Ta esikohale just selles.
Me otsime Teda nõnda Sõnas ja palves seni,
kuni me teame, et Ta on võitja ja Kunigas ka selles olukorras.
Ta on esikohal.
Vaatame Roomlastele 8:6:
"Sest lihalik mõtteviis on surm,
Vaimu mõtteviis aga elu ja rahu."
Vaimu mõtteviis aga elu ja rahu.
Taevariik on tõeline ja see toimib.
Taevariik on tõeline ja selle põhimõtted toimivad.
Selle põhimõtted toimivad alati.
Me võime elada juba praegu Taevariigi põhimõtete järgi
ning nautida ka Jumalariigi eeliseid.
Tahame julgustada täna ja öelda,
et Jumalariik ja selle põhimõtted ei ole mingi muinasjutt.
See pole ka selline asi, mis toimib alles taevasse jõudes.
See toimib juba praegu, siin maa peal.
See on tõeline Kuningriik.
Ja kuigi see on vaimne, on see siiski tõeline.
See on Kuningriik, mis ei kõigu.
Seal pole majanduslangust.
Oleme märganud seda mitmeid kordi.
Olgu olukord, kuitahes raske - Jumalariigi majandus toimib alati.
Seal ei ole haiguseid. Jumalariigis ei ole haiguseid.
Seal ei ole ka hirmu ega mingit pimedust.
Pole mingit lootusetust ega häda.
Seal pole mingit häda.
Meil on siin kliimamuutused ja mis iganes asjad ümberringi,
aga Jumalariigis ei ole hädasid.
See on kuningriik, kus on alati usku.
See on Kuningriik, mis on täis lootust.
See on täis armastust, rahu ja rõõmu.
See on riik, mis võidab alati.
See on Kuningriik, mis on täis õnnistust, rikkust ja väge.
See kõik kuulub meile.
Juba praegu.
See kõik kuulub meile juba praegu.
Õnnistus, rahu, rõõm, vabadus ja tervis -
kõik see kuulub meile.
Sellepärast me kutsumegi sind üles ja tahame, et sa mõistaksid,
et siin ei ole tegu lubadustega, mida võibolla ehk leiad Piiblist.
Me räägime Kuningriigist, kuhu kõik need asjad kuuluvad.
Seal on need kõik tõelised ja meie kuulume sellesse riiki.
Sa võid astuda sellesse riiki ja haarata kinni nendest tõotustest,
kui otsid neid ja sead Jeesuse esikohale.
See kõik kuulub ka sulle.
See tähendab, et kui otsime Teda,
siis Temalt tuleb meisse alati midagi head.
Ta ise ütleb, et Ta on valgus ja Temas ei ole mingit pimedust.
"See on sõnum, mida olen teile rääkinud:
Jumal on valgus ja temas ei ole mingit pimedust."
Iga kord, kui otsime Teda, tuleb midagi head me ellu.
Iga kord, kui otsin Teda Jumala Sõnast,
leian ma midagi head.
Iga kord, kui otsin Teda palves - kui lähenen Talle ja otsin Teda,
siis ma leian midagi head.
Iga kord, kui me palvetame koos, sünnib midagi head.
Midagi head juhtub. Mingi positiivne muutus.
Issand tahab alati tuua neid Jumalariigi taevaseid asju
keset me argipäeva väljakutseid, haiguseid ja raskusi;
keset vaesust, hirmu, masendust. Keset kõike seda.
Kui me pöördume Tema poole ja otsime Teda,
siis Ta annab meile alati midagi head ja viib meid paremas suunas.
Nii see on. - Aamen.
Otsi siis esmalt ja sa leiad Jumalariigi
ning Sa leiad selle, mida Sa igatsed. Aamen.
Palvetame koos sinuga
Aitäh, taevane Isa, et oled oma armust
tõmmanud meid välja pimeduse kuningriigist
ja asetanud oma armsa Poja Jeesuse Kuningriiki.
Täna tahan kutsuda ja paluda Sind, Püha Vaim,
et puudutaksid igat ühte, kes veel ei tunne Sind
ja kes pole veel astunud välja pimeduse meelevalla alt
Sinu Kuningriiki.
Püha Vaim, ma palun, et Sa puudutaksid igat ühte,
et igaüks võiks võtta ususammu
ja võtta Jeesuse vastu oma südamesse
ning saada rahu.
Tahan öelda sulle otse:
kui sa pole kunagi Jeesust vastu võtnud,
siis tee seda täna.
Võta Ta vastu oma elu Issandaks ja Kuningaks.
Siis leiad ka rahu, hingamise ja vabaduse, mida igatsed.
Temas on elu. Temas on igavene elu.
Aitäh, Jeesus.
Issand, me täname Sind Sinu headuse eest.
Issand, me täname, et Sina oled hea Isa.
Sa oled valguste Isa, Sa oled Rahuvürst.
Issand, Sina oled võitja. Sa oled võitnud.
Issand, aitäh, et Sa valitsed ja oled tõesti Kuningas.
Tahame kutsuda Sind olema Kuningaks ka meie elus.
Valitse ja kontrolli kogu mu elu.
Igat valdkonda mu elus oma headusega.
Me ütleme: Sinu riik tulgu, Sinu tahtmine sündigu.
Sündigu see, Issand, meie kõikide elus nagu taevas.
Issand, me võtame vastu Su headuse ja usume, et Sa soovid meile head.
Me nõustume sellega, et Sa tahad teha head meie elus.
Me avame oma südame rohkem kui eales varem.
Me kuulutame selleski palves Jeesuse nimel head oma armsate ellu.
Kuulutame head oma laste ellu, kuulutama head oma rahaasjadesse.
Kuulutame head meie tulevikku ja kuulutame head oma ihudele.
Ma kuulutan Jeesuse nimel kogu ihule jumalikku head,
ülestõusmise väge ning nooruse uuenemist.
Jeesuse nimel, aitäh, Issand, et võime olla hea toojad
ja headuse saadikud.
Võime tuua rõõmusõnumit ja evangeeliumi sellesse maailma.
Aamen.
Tahame taas tänada kõiki vaatajaid tagasiside eest.
Täname ka palveteemade eest.
Üks inimene kirjutas, et kohe peale palvesoovi saatmist
hakkasid kõik asjad lahenema.
Neil oli korter, mis oli vaja maha müüa ja korraga sai see kiirelt korrastatud
ja saadigi maha müüdud ning kõik läks üle ootuste hästi.
Aitäh Jeesus!
See on vägev tunnistus. Võtame selle eeskujuks!
"Just nii, ma soovin seda sama! Mina olen järgmine! Täpselt nii."
Kui Issand astub mängu, hakkavad asjad lahenema.
Teine inimene kirjutas, et me saated on teda kõnetanud
ja julgustanud teda kasvama ning elama Jumala lähedal.
Ta kirjutab, et võtab mu raamatud alati kaasa,
kui läheb reisile.
Tahan ka sind julgustada.
Kui ma kirjutasin need raamatud,
panin ma sellele sarjale nimeks "Kuningriigi saladused".
Enne, kui Jumal hakkas ilmutama, et Tema riik toimib meie eludes.
Nüüd oleme rääkinud sellest mitmes oma saateosas
ja jätkame veel sellest rääkimist.
Nendes raamatutes on saladused, mida oleme aja jooksul õppinud.
Saladusi selle kohta, milline Jumal tegelikult on;
kuidas võime Teda tundma õppida Tema Püha Vaimu kaudu
ja kuulda Tema häält;
kuidas Tema meid tegelikult näeb - imeliste ja armsate lastena;
kuidas saada usk toimima oma elus
ja ka selle kohta,
kuidas Jumala headus majandusasjades
paneb me elu sellel alal õitsema.
Nii tahan julgustada teid ostma neid raamatuid,
mida saab tellida ekraanil nähtava kodulehekülje kaudu.
Sealt saab tellida ka me kooli infolehte,
mis räägib meie toredast koolist ja lasteaiast.
Lasteaias vabu kohti pole, aga kooli on veel mõned kohad.
Algklassidesse veel pääseb.
Ei tasu oodata, vaid registreeruda.
Ole õnnistatud!
Jumalariigist tuleb inimestele rääkida.
TV7 teeb seda erinevate saadete kaudu
pidevalt ja kogu aeg.
Löö kaasa selles imelises töös!
Võid helistada 900 1770 (kõne hind 10 eurot)
või kasutada kontonumbreid, mida näed peatselt ekraanil.
Kuulutame koos Jumalariiki!
Ole õnnistatud!
Tõlge: Meeli ja Marko Martin
Annetustelefon: 900 1770 (hind 10) Swedbank EE052200221048388411 SEB pank EE441010220109461019 LHV pank EE747700771004169153 Saaja: Taevas TV7